****

**INFORMASJONSSKRIV 2019-2020 Februar 2020 Nr: 10**

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  Innkalling til regelverkssamling 12.mars:  Se vedlegg i e-posten med revidert kvalitetssystem 19 g |

**Intern informasjon:**

Dialogsamling helhetlig inkluderende spesialpedagogisk hjelp for førskolebarn 4.mars:  
 

Åpen tid med PPT (OBS! ny praksis i 2020):  
PPT og ressursteam for førskolebarn er opptatt av å bidra til forebygging, tidlig innsats og godt arbeid i førtilmeldingsfasen. Dette er målsettingen med åpen tid.

Åpen tid er et tilbud der foresatte og/eller barnehager drøfter små og store bekymringer knyttet til et barn, en gruppe eller til det pedagogiske arbeidet i barnehagen generelt. Foresatte kan også ta opp bekymringer knyttet til oppfølging av barnet sitt hjemme.

*Dersom barnehagen skal drøfte barn i åpen tid uten foresatte skal det enten foregå anonymt eller med samtykke fra foresatte.*

Hvordan fungerer åpen tid?

Først ber vi om at barnehagen/ foresatte drøfter med PPT i avsatt telefontid (som regel mandager kl. 14-16). **Ring 67 05 92 61.**

I telefontid kan man bli enige om et av følgende:

* tiltak uten henvisning til PPT eller videre drøfting
* videre drøfting i åpen tid på rådhuset med PPT og ressursteam for førskolebarn (mandager kl. 14 eller 15)
* henvisning til PPT

Informasjon om kommunens SO-team:  
Vedlagt ligger pdf med informasjon og kontaktpunkter for kommunens So-team. Håper dere vil skrive ut i farger og henge opp på aktuelle steder.

SO-teamet har «åpen tid» for drøfting av saker første onsdag i hver måned i barnevernstjenesten sine lokaler fra kl.14.00-15.30.



Annas språkhjørne

Fra den 02.03. 20 - 31.03.20 er Anna tilgjengelig for arbeid i alle barnehagene. I mars og mai måned kan de som ønsker samarbeid om barn med minoritetsspråklig bakgrunn få dette. Det har allerede kommet en del forespørsler, slik at mars er booket opp på formiddager, men det er mulig med samtaler og andre samarbeidsformer etter klokken 11.00. Mai er ikke ferdig planlagt, så her er det bare å melde behov.

Samarbeid med Bjertnes videregående skole:

Merethe er invitert til et møte med Bjertnes videregående hvor målet er å skape et tettere samarbeid rundt utplassering av elever fra Bjertnes vgs og avklare forventninger til elevene som er utplassert (vg1/vg2). Dersom dere har innspill til dette er det fint om dere sender dette til Merethe innen 6.mars.

**Hilsen Merethe, Thomas og Anette**

**Vedlegg:**Innkalling til regelverkssamling 12.mars  
Invitasjon til dialogsamling 4.mars  
Pedagogisk analyse-forarbeid  
SO-team plakat

Kvalitetssystem, kartleggingsskjema og rapporteringsskjema ligger i e-posten